stanford-oval/wikipedia huggingface dataset:
Nataly von Eschstruth

| Nataly von Eschstruth |
| --- | --- |
 Nataly von Eschstruth
Henkilötiedot
Syntynyt: 17. toukokuuta 1860 Hofgeismar
Kuollut: 1. joulukuuta 1939 (79 vuotta) Schwerin, Mecklenburg, Saksa
Kansalaisuus:  Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
Kirjallinen suuntaus: viihde
Aiheesta muualla
Löydä lisää kirjailijoitaKirjallisuuden teemasivulta
Nataly von Eschstruth, oik. Natalie (Nataly) Auguste Karoline Amalie Hermine von Knobelsdorff-Brenkenhoff (17. toukokuuta 1860 Hofgeismar, Hessen-Nassau – 1. joulukuuta 1939 Schwerin, Mecklenburg, Saksa) oli saksalainen romaanikirjailija. Hänen kirjansa ovat kevyitä ajanvietekertomuksia.
Eschstruth aloitti kirjoittajana jo 14-vuotiaana ja kokeili myös näytelmiä. Hänen maineensa alkoi kasvaa 1880-luvun puolivälissä, ja viihdekirjallisuuden lajiin kuuluvat romaanit ja novellit tulivat suosituiksi. Hän solmi 1890 avioliiton upseeri F. von Knobelsdorff-Brenkenhoffin kanssa, mutta käytti kirjailijanimenä omaa nimeään.
Eschstruthin kirjoja on käännetty paljon. Eschstruthin kootut teokset ilmestyivät vuodesta 1899 alkaen kahtena kuvitettuna sarjana Gesammelte Werke ja Illustrierte Romane und Novellen. Teoksia on suomennettu runsaasti.
Suomennetut teokset

Harmaasisar. Koitar 9., 11., 16. ja 18. maaliskuuta 1905 sekä antologiassa Kummituksen käsi ja muita vanhoja kauhukertomuksia, Nysalor-kustannus 2016, jossa kieliasua huollettu
Onnen asuinsijoilta; suomentanut Iiti Päivärinta. Helsinki: Kyläkirjaston Kuvalehti 1913. Sarja: Kyläkirjaston kuvalehden B-sarjan kirjoja, n:o 3
Vanhan Dammelmeyerin haamu, Uusi Suometar 11.1.1914 (Suomennos mahdollisesti Ellen Rydingin ruotsinnoksesta) sekä antologiassa Pirunpullo ja muita vanhoja kauhukertomuksia, Nysalor-kustannus 2018, jossa kieliasua huollettu
Onnen sopukka: vuoristoidylli, Tampere: Isak Julin 1914. Sarja: 40 pennin kirjasto, n:o 21
Sotalähetin kohtalo (Gabriele); suomentanut Eero Alpi. Hämeenlinna: Karisto 1915. Sarja: Kariston 50 p:n romaaneja, 100
Karhulinnan tarina; suomentanut Felix Borg. Pori: Otto Andersin 1917. Sarja: Otto Andersinin 75 p. Kirjoja, 5-8
Mustalais-rakkautta; suomentanut Niilo J. Lehto. Pori: Otto Andersin 1918. Sarja: Otto Andersinin 75 p. Kirjoja, [n:o 11]
Elämänsä antanut (Wolfsburg); suomentanut Aarne Hyyppärä. Hämeenlinna: Karisto 1918. Sarja: Naisten romaaneja, 11
Kihlauskylpylä (Das Verlobungsbad); suomentanut Siiri Teirilä. Hämeenlinna: Karisto 1919. Sarja: Kariston 1 markan romaaneja, 32
Suupaltti (Plappermäulchen); suom. Rob. A. Seppänen. Hämeenlinna: Karisto 1919. Sarja: Kariston 1 markan romaaneja, 35
Sirpaleita (Scherben); suomentanut P. H. Pori: Otto Andersin 1919
Kielletty hedelmä (Verbotene Früchte). Pori: Otto Andersin 1922
Kihlaussaari. Helsinki: Kirja 1923. Sarja: Helmi-sikermä, n:o 10
Ja rakkaus on suurin kaikista. Helsinki: Minerva 1923
Virvatuli (Der Irrgeist des Schlosses); suom. Siiri Siegberg. Hämeenlinna: Karisto 1924. Sarja: Naisten romaaneja, 32. Nataly von Eschstruthin romaanit, 1
Hanhiliisa. Pori: Otto Andersin 1924
Onnen hinta; suom. Aito Kare. Helsinki: Minerva 1924
Aiheesta muualla

Kuvia tai muita tiedostoja aiheesta Nataly von Eschstruth Wikimedia Commonsissa
Niels Jensen

Niels Jensen (s. 7. kesäkuuta 1939 Kööpenhamina) on tanskalainen entinen purjehtija. Hänen seuransa oli gentoftelainen Hellerup Sejlklub. Jensen osallistui Méxicon olympialaisissa 1968 Flying Dutchman -luokkaan, jossa Tanskan joukkue sijoittui sijalle 16.
Casting

Saksan Jana Maisel castingradalla vuoden 2005 World Gamesissa Duisburgissa.
Casting on urheilumuoto, jossa kilpaillaan tarkkuus- ja pituusheitossa urheilukalastusvavoilla ja -keloilla.
Castingissa on kilpailtu jo 1860-luvulla Yhdysvalloissa. Laji levisi Englantiin 1900-luvun alussa ja Pohjoismaihin 1910-luvulla. Toisen maailmansodan jälkeen perustettiin kansainvälinen lajiliitto International Casting Federation (ICF). Vuodesta 1954 lähtien on järjestetty Pohjoismaiden mestaruuskilpailuja ja vuodesta 1957 maailmanmestaruuskilpailuja.
Suomessa castingtoimintaa organisoi aluksi Suomen Kalamiesten Keskusliitto. Vuonna 1985 perustettiin Suomen Castingliitto. Helsingin Castingseura on lajin ainoa suomalainen erikoisseura. Laji kuuluu kuitenkin useiden urheilukalastusseurojen ohjelmistoon. Suomi osallistui MM-kilpailuihin ensimmäisen kerran vuonna 1959, jolloin Kullervo Virtanen saavutti pronssia tarkkuusheitossa multikelalla. Maailmanmestaruuden ovat voittaneet Carl-Olof Granfelt vuonna 1965 perhon tarkkuusheitossa, Reino Ihatsu vuonna 1970 yhden käden pituusheitossa multikelalla sekä Marianne Puumalainen (o.s. Kosonen) vuonna 1998 yhden käden pituusheitossa kiintokelalla.
Aiheesta muualla

Kuvia tai muita tiedostoja aiheesta Casting Wikimedia Commonsissa
Bravely Second: End Layer

| Bravely Second: End Layer |
| --- | --- |

Kehittäjä:  Silicon Studio ja Square Enix
Julkaisija:  Square Enix
Jakelija:  Nintendo ja Nintendo eShop
Säveltäjä:  Ryo
Pelisarja:  Bravely Default
Julkaistu:  JP 23. huhtikuuta 2015EU 26. helmikuuta 2016NA 15. huhtikuuta 2016
Lajityyppi:  tietokoneroolipeli ja vuoropohjainen JRPG-peli (d)
Pelimuoto:  yksinpeli
Ikäluokitus:  ESRB: Teini-ikäisille 
Alusta:  Nintendo 3DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Bravely Second: End Layer (jap. ブレイブリーセカンド エンドレイヤー, Bureiburī Sekando: Endo Reiyā) on Silicon Studion kehittämä Square Enixin julkaisema roolipeli. Peli on julkaistu vuonna 2015 Nintendo 3DS:lle.
Peli on suora jatko-osa Bravely Defaultille.
Kehitys

Pelin musiikin on säveltänyt supercell-yhtyeen Ryo. Ryo on sanonut saavansa usein pyyntöjä vokaalisiin asioihin ja yllättyneensä saaneensa pyynnön pelimusiikkiin. Ryo on sanonut ostaneensa edellisen pelin Bravely Default sen julkaisupäivänä ja pelanneensa sen läpi.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 81/100
Arvostelupisteet
Julkaisu: Pisteet
Famitsu: 36/40
IGN: 7.1/10
Pelit: 75/100
Nintendo Life: 9/10
Muropaketti: 
Peli on saanut Nintendo Lifen arvostelussa arvosanaksi 9/10.
Peli on saanut Muropaketin arvostelussa 4/5 tähteä.
Peli on saanut Pelit-lehden arvostelussa arvosanaksi 75/100.
Peli on saanut IGN:n arvostelussa arvosanaksi 7.1/10.
Peli on saanut Famitsū -lehden arvostelussa 36/40 pistettä (9/9/9/9).
Pelillä on Metacritic-kerääjäsivustolla 81/100 pistettä.
Ääninäyttelijät

Pelin alkuperäiset japaninkieliset ääninäyttelijät:
| 0 | 1 | 2 |
| --- | --- | --- |
|  Daisuke Namikawa  | … |  Yew Geneolgia   |
|  Yasuyuki Kase  | … |  Janne Angard   |
|  Toru Okawa  | … |  Nikolai Nikolanikov   |
|  Ami Koshimizu  | … |  Agnes Oblige   |
|  Mai Aizawa  | … |  Edea Lee   |
|  Mitsuki Saiga  | … |  Tiz Arrior   |
|  Ayumi Tsunematsu  | … |  Magnolia Arch   |
|  Mayumi Shintani  | … |  Aimee Matchlock   |
|  Shōtaro Morikubo  | … |  Angelo W. Panettone   |
|  Hisako Kanemoto  | … |  Minnete Goroneze   |
|  Kenichi Ogata  | … |  Norzen   |
|  Takumi Yamazaki  | … |  Geist   |
|  Akiko Yajima  | … |  Bella   |
|  Tetsu Inada  | … |  Cu Chulainn   |
|  Kazuya Nakai  | … |  Kaiser Oblivion   |
|  Hiromi Tsuru  | … |  Anne   |
|  Chiaki Takahashi  | … |  Holly Whyte   |
|  Nobuyuki Hiyama  | … |  Jackal   |
|  Masaki Terasoma  | … |  Erutus Profiteur   |
|  Yuko Kaida  | … |  Einheria Venus   |
|  Hiroka Nishizawa  | … |  Artemia Venus   |
|  Satomi Arai  | … |  Mephilia Venus   |
|  Soichiro Hoshi  | … |  Ominas Crowe   |
|  Fumie Mizusawa  | … |  Praline a la Mode   |
|  Kosei Hirota  | … |  Captain Barbarossa   |
|  Hikaru Midorikawa  | … |  Kamiizumi   |
|  Takehito Koyasu  | … |  Marshal Braev Lee   |
|  Ryota Takeuchi  | … |  Alternis Dim   |
|  Eri Saito  | … |  Kikyo Konoe   |
Aiheesta muualla

Bravely Second: End Layer MobyGamesissa (englanniksi)
Bravely Second: End Layer VGMdb-sivustolla (englanniksi)
Bravely Second: End Layer Internet Movie Databasessa (englanniksi)
Behind the Voice Actors -sivustolla (englanniksi)
Carl Ahlborn

| Carl Ahlborn |
| --- | --- |

Henkilötiedot
Koko nimi:  Carl Henrik Fredrik Martin Ahlborn
Syntynyt: 13. marraskuuta 1819
Kuollut: 31. maaliskuuta 1895 (75 vuotta)
Ammatti:  kuvanveistäjä
Carl Henrik Fredrik Martin Ahlborn (13. marraskuuta 1819 – 31. maaliskuuta 1895) oli saksalaissyntyinen ruotsalainen kuvanveistäjä. Hän toimi opettajana Tukholman teknillisessä koulussa. Ahlbornin puoliso oli mitalitaiteilija Lea Ahlborn.
Töitä

Muusapatsaat Göteborgin Stora Teaternin katolla:
Terpsikhore
Melpomene
Thaleia
Kalliope
Aiheesta muualla

Kuvia tai muita tiedostoja aiheesta Carl Ahlborn Wikimedia Commonsissa
National Australia Bank

| National Australia Bank |
| --- | --- |

Tunnuslause:  More than money.
Yritysmuoto:  pörssiyhtiö
Osake:  ASX: NAB
Markkina-arvo:  65 mrd USD (5/2017)
ISIN:  AU000000NAB4
Perustettu:  1834(1858)
Toimitusjohtaja:  Andrew Gregory Thorburn
Kotipaikka:   (osoite: 800 Bourke Street, Level 1, Docklands, Melbourne, VIC 3008, AustraliaDocklands, L 1 800 Bourke St
Toimiala:  pankki
Liikevaihto:   24,18 mrd. USD (2016)
Liikevoitto:   4,35 mrd. USD (2016)
Henkilöstö:  34 263 (2016)
Kotisivu:  www.nabgroup.com
Infobox OKVirheellinen NIMI-arvo: 
National Australia Bankin pääkonttori Melbournen Docklandsin alueella.
National Australia Bank (lyh. nab) on Australian suurimpia pankkikonserneja. Yhtiön kotipaikka on Melbourne. Yhtiön osake noteerataan Australian pörssissä. Konsernilla on kolme liiketoimintasektoria: Australian Banking (pankki- ja rahoituspalvelut pääosin Australiassa), NZ Banking (pankki- ja rahoituspalvelut pääosin Uudessa-Seelannissa), ja NAB Wealth (omaisuudenhallinta). Maantieteellisesti yhtiön toiminta on keskittynyt Australiaan, Eurooppaan, Uuteen-Seelantiin, Yhdysvaltoihin ja Aasiaan.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla National Australia Bank oli vuonna 2017 sijalla 100. ollen samalla Australian neljänneksi suurin pörssiyritys. Pankin markkina-arvo oli 65 miljardia Yhdysvaltain dollaria (toukokuussa 2017) ja liikevaihto 24,2 miljardia USD (2016). Yhtiön henkilökuntaan kuului 34 263 ihmistä (2016), toisen lähteen mukaan 33 552.
Taseensa perusteella (670,68 mrd. USD) National Australia Bank luokiteltiin vuonna 2016 maailman 44. suurimmaksi julkisesti noteeratuksi pankiksi, joka merkitsi sijaluvun pudotusta (aiempi sijoitus 39). Pankin tase laski myös vuonna 2016 (595,33 mrd USD).
Yhdysvaltalainen Global Finance Magazine luokitteli pankin Australian toiseksi ja maailman 10. turvallisimmaksi liikepankiksi vuonna 2016.
Aiheesta muualla

Kuvia tai muita tiedostoja aiheesta National Australia Bank Wikimedia Commonsissa
Nevanlinna

Nevanlinnan pienoismalli Pietarin laivastomuseossa
Carl von Bonsdorffin piirros Nevanlinnan sinetistä vuodelta 1891.
Nevanlinna (ruots. Nyenskans; lat. Neovia; ven. Ниеншанц, Канцы, Nijenšants, Kantsy) on entinen kauppapaikka ja kaupunki Nevan ja Ohtajoen yhtymäkohdassa Inkerinmaalla Venäjällä nykyisen Pietarin kaupungin sijalla. Nevanlinnassa on ollut kauppapaikka ja vakituista asutusta jo ainakin 1200-luvun alkupuolella.
Historia

Nevajoen suistossa oli jo 1300-luvulla ruotsalainen linnoitus Maankruunu (ruots. Landskrona), jonka Novgorod kuitenkin nopeasti hävitti. Stolbovan rauhassa 1617 alue siirtyi Ruotsille, ja vuonna 1642 Nevanlinna sai kaupunkioikeudet. Kaupungissa oli Kaarle IX:n vuonna 1611 rakennuttama linnoitus Nyenskans. Suuressa Pohjan sodassa Venäjä valtasi ja hävitti kaupungin vuonna 1703. Nevanlinnan länsipuolelle Pietari Suuri ryhtyi rakennuttamaan Pietarin kaupunkia. Suuri osa Nevanlinnan asukkaista oli suomalaisia. Kaupungissa asui myös ruotsalaisia ja saksalaisia.
Suomessa jatkosodan aikana yritettäessä luoda Suur-Suomea Leningradin uudeksi nimeksi suunniteltiin Nevanlinnaa.
Aiheesta muualla

Museum700.(venäjäksi)
Käsin piirretty kartta Nevalinnasta (Arkistoitu – Internet Archive). Around.spb.ru.
Venäläinen linna supisuomalaiseen seutuun, Hakkapeliitta, 13.10.1928, nro 42, s. 10, Kansalliskirjaston digitaaliset aineistot
Nicole DeHuff

Nicole Renee DeHuff (6. tammikuuta 1975 Antlers, Oklahoma – 16. helmikuuta 2005 Los Angeles) oli yhdysvaltalainen näyttelijä. DeHuffin elokuvadebyytti tapahtui vuonna 2000 muun muassa Ben Stillerin ja Robert DeNiron tähdittämässä elokuvassa Perhe on painajainen. DeHuff vieraili myös useissa televisiosarjoissa.
DeHuff oli naimisissa Ari Palitzin kanssa. Heidät vihittiin 11. marraskuuta 2000.
Nicole DeHuff kuoli 30-vuotiaana keuhkokuumeen aiheuttamiin komplikaatioihin 16. helmikuuta 2005 Los Angelesissa. Hän oli käynyt sairaalassa kahdesti ennen kuolemaansa sairautensa takia, mutta hänelle annettiin molemmilla kerroilla väärä diagnoosi.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |  |
| --- | --- | --- | --- | --- |
| 2000 | Perhe on painajainen | Meet the Parents | Deborah ”Debbie” Byrnes |  |
| 2004 | Suspect Zero | Suspect Zero | Katie Potter |  |
| 2006 | Unbeatable Harold | Unbeatable Harold | Wanda Livingston |  |

Televisiosarjat
| Vuosi | Suomenkielinen nimi | Alkuperäinen nimi | Rooli | Jaksot |
| 2001 | C.S.I. | C.S.I. | Tina Kolas | ”Alter Boys” |
| 2001 | Oikeus ja kohtuus | The Practice | Michelle Farrell | ”Dangerous Liaisons” |
| 2002 | The Court | The Court | Alexis Cameron | pilottijakso |
| 2003 | Ilman johtolankaa | Without a Trace | Cathy Dobson | ”Underground Railroad” |
| 2003 | Dragnet | Dragnet | Claudia Hellman | ”The Magic Bullet” |
| 2004 | Monk | Monk | Vicki Selenas | ”Mr. Monk and the Paperboy” |
| 2004 | C.S.I. Miami | CSI: Miami | Carrie Delgado | ”Stalkerazzi”, ”Wannabe” |
Aiheesta muualla

Nicole DeHuff Internet Movie Databasessa. (englanniksi)
Castillon-du-Gard

| Castillon-du-Gard |
| --- | --- |

 vaakuna
 Castillon-du-Gard
 Koordinaatit: 43°58′15″N, 4°33′19″E 
Valtio:  Ranska
Alue:  Occitanie
Departementti:  Gard
Arrondissementti:  Nîmes
Pinta-ala:  
 – Kokonaispinta-ala:  17,4 km²
Väkiluku (2016):  1 659 
 – Väestötiheys:  95 as./km²
Kunnan numero:  30073
 
 Kunnan kotisivut 
Infobox OKVirheellinen NIMI-arvo: 
Castillon-du-Gard on kunta Ranskan eteläosassa Gardin departementissa Occitanien alueella.  Se sijaitsee noin 25 kilometriä Nîmesin kaupungista koilliseen.
Saint-Capraisin kappeli
Castillon-du-Gard on keskiaikainen kiviselle metsän ympäröimälle kukkulalle rakennettu kylä. Kylässä on paljon keskiaikaisia taloja ja kapeita mukulakivikatuja. Kylän juurella on romaaninen Saint-Capraisin kappeli.
Saint-Christophen kirkko
Aiheesta muualla

Kuvia tai muita tiedostoja aiheesta Castillon-du-Gard Wikimedia Commonsissa
Cebus trinitatis

| Cebus trinitatis |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Kierteishäntäapinat Cebidae
Suku::  Kapusiiniapinat Cebus
Laji::  trinitatis
Kaksiosainen nimi
 Cebus trinitatis  Pusch, 1942 
Synonyymit
 Cebus albifrons trinitatis 
Katso myös
   Cebus trinitatis Wikispeciesissä   Cebus trinitatis Commonsissa 
Infobox OKNimi-testi OKIUCN-testi OK: 
Cebus trinitatis on Karibianmerellä, Trinidadin metsissä elävä kapusiiniapinalaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Cebus trinitatis -apina on kokonaan vaalea, kasvot ovat vaaleanpunaiset. Ne syövät hedelmiä ja hyönteisiä. Niitä pidetään kätevinä ja älykkäinä.
Cebus trinitatis -apinoita tavataan Trinidadissa vain muutamalla alueella, Trinityn kukkuloilla, maan länsiosan Bush Bush Wildlife -suojelualueella sekä Narivan kosteikossa. Sen uhanalaisuuteen vaikuttavat elinympäristön tuhoaminen, metsästys maanviljelijöiden sadon suojaamiseksi ja pyydystäminen lemmikeiksi.
National Association for the Advancement of Colored People

| National Association for the Advancement of Colored People |
| --- | --- |

Perustettu:  12. helmikuuta 1909
Toimiala:  kansalaisoikeuksien ajaminen
Kotipaikka:   Baltimore, MD, USA
Toiminta-alue:   Yhdysvallat
Puheen- ja toiminnanjohtaja:  Derrick Johnson
Aiheesta muualla
Sivusto
Infobox OKNimi-testi OK: 
National Association for the Advancement of Colored People (NAACP) on Yhdysvalloissa toimiva järjestö, joka ajaa afroamerikkalaisten kansalaisoikeuksia. Sen päämaja on Baltimoressa, Marylandissa. Järjestön puheen- ja toiminnanjohtaja on Derrick Johnson.
NAACP perustettiin 12. helmikuuta 1909 ajamaan afroamerikkalaisten poliittisia, sosiaalisia, koulutuksellisia ja taloudellisia oikeuksia. Järjestön perustajajäseninä olivat muun muassa W. E. B. Du Bois ja Ida B. Wells. NAACP:n on vaikuttanut pääasiassa oikeuslaitoksen ja poliittisen järjestelmän kautta, mutta se on järjestänyt myös erilaisia koulutusohjelmia. Järjestö on vuodesta 1910 julkaissut Crisis-lehteä, jonka ensimmäinen päätoimittaja oli Du Bois. Lehti ilmestyy nykyisin kaksi kertaa kuukaudessa.
Vuonna 1939 NAACP perusti itsenäisen Legal Defense and Education Fund -rahaston oikeusjuttuja varten. Rahasto hoiti merkittävää Brown vastaan Topekan koululautakunta -oikeudenkäyntiä vuonna 1953, joka johti korkeimman oikeuden päätöksellä koulujen rotuerottelun lopettamiseen Yhdysvalloissa. Toisen maailmansodan aikana se ajoi Yhdysvaltain armeijan desegregointia. Tavoite toteutui vuonna 1948. Järjestön asianajajasta Thurgood Marshallista tuli maan ensimmäinen afroamerikkalainen korkeimman oikeuden tuomari vuonna 1965.
Aiheesta muualla

Kuvia tai muita tiedostoja aiheesta National Association for the Advancement of Colored People Wikimedia Commonsissa
Cebunkukastaja

| Cebunkukastaja |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kukastajat Dicaeidae
Suku::  Kukastajat Dicaeum
Laji::  quadicolor
Kaksiosainen nimi
 Dicaeum quadricolor  (Tweeddale, 1878) 
Katso myös
   Cebunkukastaja Wikispeciesissä   Cebunkukastaja Commonsissa 
Infobox OKNimi-testi OKIUCN-testi OK: 
Cebunkukastaja (Dicaeum quadricolor) on äärimmäisen uhanalainen Cebun saarella Filippiineillä endeemisenä elävä lintu. Lajin pelättiin kuolleen sukupuuttoon 1900-luvun alussa, mutta se löydettiin uudestaan vuonna 1992.
Cebunkukastaja on kooltaan noin 11–12 cm. Linnun pää ja siivet ovat väriltään mustat. Vatsa on valkoinen lukuun ottamatta pyrstön kellertävää tyveä. Etuselkä on karmiininpunainen ja muuttuu pyrstöä kohden keltaiseksi. Erityisesti pesimäaikainen koiras eroaa väritykseltään muista kukastajista. Cebunkukastajien äänet ovat kukastajille tyypillisiä sarjoja pehmeitä ja korkeita säveliä.
Cebunkukastajat elävät kalkkikivialueiden metsissä aina 500 metrin korkeudelle asti. Lajin ravintona on Loranthus-suvun kasvien mesi ja joidenkin fiikuslajien hedelmät.
Cebunkukastajia arvellaan olevan jäljellä 85–105 yksilöä. Kantaan kohdistuvista uhkista suurin on metsien hakkaaminen teiden rakentamisen ja hiilikaivosten tieltä. Lisäksi lajin kantaa vähentää kilpailu ravinnosta filippiinienkukastajan (Dicaeum australe) kanssa.
Neoreul saranghan sigan

| Neoreul saranghan sigan> 너를 사랑한 시간 |
| --- | --- |
Tyyli:  draama
Kestoaika:  60 min
Pääosissa:   Ha Ji-won  Lee Jin-wook 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  17. kesäkuuta 2015 – 16. elokuuta 2015
Jaksoja:  16
Tuotanto
Tuotantoyhtiö(t):  iWill Media
Aiheesta muualla
IMDb
Neoreul saranghan sigan (kor. 너를 사랑한 시간, engl. The Time We Were Not in Love) on televisioyhtiö SBS:n esittämä eteläkorealainen draamasarja. Sen päärooleissa ovat Ha Ji-won ja Lee Jin-wook.
Aiheesta muualla

Viralliset kotisivut
Nevan–Vasilinsaaren linja

Nevan–Vasilinsaaren linja (ven. Невско-Василеостровская линия, Nevsko-Vasileostrovskaja linija) on yksi Pietarin metron linjoista. Se merkitään karttoihin numerolla 3 ja vihreällä värillä. Linja leikkaa Pietarin keskustan länsi-itäsuunnassa. Sillä on pisimmät asemien välimatkat koko järjestelmässä. Niistä suurin osa edustaa niin sanottua horisontaalinen hissi -tyyppiä, jossa rautaovet eristävät raiteet ja laiturialueen. Linjalle ei ole suunniteltu jatkeita.
Historia

3. marraskuuta 1967 linja avattiin osuudella Vasileostrovskaja–Ploštšad Aleksandra Nevskogo (4 asemaa).
25. joulukuuta 1970 linjaa jatkettiin Ploštšad Aleksandra Nevskogosta Lomonosovskajaan (2 asemaa).
29. syyskuuta 1979 linjaa jatkettiin Primorskajan asemalla Vasileostrovskajasta länteen.
10. heinäkuuta 1981 linjaa jatkettiin Lomonosovskajasta Obuhovoon (2 asemaa).
28. joulukuuta 1984 linjaa jatkettiin Rybatskojen asemalla Obuhovosta etelään.
26. toukokuuta 2018 linjaa jatkettiin Vasileostrovskajasta Begovajaan (2 asemaa).
Asemat

Begovaja
Zenit
Primorskaja
Vasileostrovskaja
Gostinyi Dvor (yhteys Moskovan–Petrogradin linjalle)
Majakovskaja (yhteys Kirovin–Viipurin linjalle)
Ploštšad Aleksandra Nevskogo (yhteys Pravoberežnajan linjalle)
Jelizarovskaja
Lomonosovskaja
Proletarskaja
Obuhovo
Rybatskoje (Tuntia)
Njáll Trausti Friðbertsson

| Njáll Trausti Friðbertsson |
| --- | --- |

Henkilötiedot
Syntynyt: 31. joulukuuta 1969 (ikä 54) Reykjavík, Islanti
Kansalaisuus:   Islanti
Poliitikko
Puolue:  Itsenäisyyspuolue
Asema:  kansanedustaja
Vaalipiiri:  Norðausturkjördæmi
Koulutus:  kauppatieteiden kandidaatti
Tutkinnot:  Akureyrin yliopisto
Puoliso:  Guðrún Gyða Hauksdóttir
Lapset:  2
Njáll Trausti Friðbertsson (s. 31. joulukuuta 1969) on islantilainen itsenäisyyspuolueen poliitikko, joka on toiminut kansanedustajana Islannin parlamentissa Alþingissa vuodesta 2016 lähtien.
Njáll syntyi Reykjavíkissä. Vuosina 1990–1993 hän opiskeli lennonjohtajaksi ja on työskennellyt vuodesta 1992 lähtien lennonjohtajana Akureyrissä. Vuonna 2004 hän valmistui Akureyrin yliopistosta kauppatieteiden kandidaatiksi. Vuosina 2008–2010 hän istui KEA-sijoitusyhtiön hallituksessa. Vuosina 2011–2017 hän istui sähkö- ja vesiyhtiö Norðurorkan hallituksessa. Vuosina 2014–2016 hän toimi kaupunginvaltuutettuna Akureyrissä.
Vuoden 2016 parlamenttivaaleissa Njáll valittiin Alþingiin Norðausturkjördæmi-vaalipiiristä. Vuodesta 2017 lähtien hän on toiminut Naton parlamentaarisen yleiskokouksen Islannin valtuuskunnan puheenjohtajana.
Cenfus

Cenfus (k. noin 674) oli Wessexin kuningas vuonna 674. Hänen kuninkuudestaan ei kuitenkaan ole tarkkoja tietoja. Cenfus mainitaan ainoastaan Anglosaksien kronikan yhdessä käsikirjoituskopiossa, jossa hänen kerrotaan olevan kuningas Aescwinen isä. Cenfus on saattanut hallita Wessexiä yhdessä Aescwinen kanssa.
Carl Adolph Norman

Carl Adolph Norman (s. 12. tammikuuta 1879 Porvoo ) oli suomalainen insinööri ja ruotsin kielellä kirjoittanut kirjailija.
Normanin vanhemmat olivat sahanomistaja Carl Herman Norrman ja Julia Elisabeth Norrman. Hän pääsi ylioppilaaksi 1896, suoritti vielä ruotsalaisen ylioppilastutkinnon 1897 ja valmistui insinööriksi Tukholmassa vuonna 1900.
Norman toimi koneenrakennusopin professorina Ohion yliopistossa (Ohio State University) Columbuksessa vuodesta 1917 alkaen.
Kaunokirjallista tuotantoa

Nimellä Carl Warder:
Slättens barn. 5 berättelser af Carl Warder. Stockholm 1899
Omalla nimellä:
A Galilean. Dramatic poem in six acts. The Phillips Printing Co, Columbus, Ohio 1929